Title: IV
Author: uhcp
Last saved by: JUDr. Lefcik Jozef

DOLOŽKA
finančných, ekonomických, environmentálnych vplyvov a vplyvov na zamestnanosť

a)     	Odhad dopadov na verejné financie

Realizácia Národného plánu riadenia ochrany štátnych hraníc Slovenskej republiky (ďalej len ,,národný plán“) nepredpokladá v roku 2007 nárast tabuľkových miest príslušníkov Policajného zboru. 
Uvoľnené sily a prostriedky z oddelení hraničnej polície Policajného zboru budú využité najmä na personálne posilnenie vonkajšej hranice, na posilnenie existujúcich a novozriadených štruktúr úradu hraničnej a cudzineckej polície Prezídia Policajného zboru a v prospech iných služieb Policajného zboru v danom regióne t. j. dopravná a poriadková polícia. 
Realizácia organizačných a systémových opatrení v roku 2007 si nevyžiada navýšenie finančných prostriedkov zo štátneho rozpočtu. Tieto opatrenia budú realizované zmenou systemizácie v štátnej službe Ministerstva vnútra Slovenskej republiky.
V  I. etape (k 1. máju 2007) bude zmena systemizácie 165 tabuliek, ktoré budú odsystemizované z oddelení hraničnej polície Policajného zboru, čo si vyžiada nárast  finančných prostriedkov v rámci rozpočtu kapitoly Ministerstva vnútra Slovenskej republiky na rok 2007 o 6 564 793,- Sk, z toho finančné prostriedky na služobné príjmy vrátane ďalšieho služobného platu vo výške 4 965 804,- Sk a odvody do poistných fondov (32,2 %) vo výške 1 598 989,- Sk. 
Realizácia organizačných a  systémových opatrení k  1. januáru 2008 a realizácia Harmonogramu úloh vyplývajúcich z  národného plánu v rokoch 2008 - 2010 si vyžiada nárast  finančných prostriedkov v rámci rozpočtu kapitoly Ministerstva vnútra Slovenskej republiky o nasledovné  navýšenie vytvoreného nového prvku v rámci  podprogramu 06V 04 ochrana štátnych hraníc.
V II. etape organizačných a  systémových opatrení  (k 1. januáru 2008), bude zmena systemizácie 257 tabuliek zo zrušených oddelení hraničnej polície Policajného zboru, čo si vyžiada nárast finančných prostriedkov približne o 5 945 695,- Sk, z toho finančné prostriedky na nárast osobitných príplatkov  vo výške 4 497 500,- Sk a odvody do poistných fondov (32,2 %) vo výške 1 448 195,- Sk. 
Náklady na nasledujúce roky 2009 - 2010 predstavujú navýšenie finančných prostriedkov o každoročnú 3% valorizáciu t.j.:
-  v roku 2009 – nárast finančných  prostriedkov približne o 6 124 066,- Sk,
-  v roku 2010 – nárast finančných prostriedkov  približne o 6 307 788,- Sk,
Finančné prostriedky na plnenie úloh spojených s realizáciou vyslania troch imigračných styčných dôstojníkov v priebehu rokov 2008 – 2010 si vyžiada vyčlenenie finančných prostriedkov a to nasledovne:
- vyslanie 1 imigračného styčného dôstojníka v roku 2008	náklady približne 6 000 000,-Sk 
- vyslanie 1 imigračného styčného dôstojníka v roku 2009 	náklady približne 12 000 000,-Sk 
- vyslanie 1 imigračného styčného dôstojníka v roku 2010 	náklady približne 18 000 000,-Sk
V nákladoch na vyslanie jedného imigračného styčného dôstojníka sú zahrnuté predpokladané náklady na prenájom bytu, PHM, cestovné náhrady, na počítač (notebook), mzdové prostriedky, náklady na manželku, dve deti a iné.
Finančné prostriedky na plnenie úloh spojených s realizáciou vyslania poradcov pre doklady v priebehu rokov 2008 – 2010 si vyžiada vyčlenenie finančných prostriedkov v celkovej výške 1 316 720,-Sk  (resp. budú zapracované do Plánu zahraničných služobných ciest). Každoročne bude realizovaných 6 zahraničných služobných ciest v trvaní 14 dní, ktorých sa bude zúčastňovať 1 expert resp. poradca pre doklady. Ročné náklady budú predstavovať približne 426 000,- Sk.
Vzhľadom na ďalší vývoj situácie ochrany vonkajších hraníc členských štátov Európskej únie sa predpokladá v rokoch 2008 – 2010 vyslanie 3 expertov na post národného experta do Európskej agentúry pre riadenie operatívnej spolupráce na vonkajších hraniciach členských štátov ,,FRONTEX“. Plnenie úloh spojených s realizáciou ich vyslania si vyžiada vyčlenenie finančných prostriedkov a to približne  vo výške 20 478 540,- Sk. 
Zabezpečenie podmienok pre výkon spoločných činností služby hraničnej polície a služby cudzineckej polície Policajného zboru a colnej správy na medzinárodných letiskách a na vonkajších pozemných hraniciach s Ukrajinou v roku 2008 si vyžiada vyčlenenie finančných prostriedkov približne vo výške 4 650 000,- Sk. 
Realizácia spoločných školiacich programov v spolupráci s UNHCR v rokoch 2008 – 2010 si vyžiada vyčlenenie finančných prostriedkov približne vo výške 1 354 500,- Sk.
Pre zvýšenie úrovne jazykových znalostí si realizácia jazykových kurzov v rokoch 2008 – 2010 si vyžiada vyčlenenie finančných prostriedkov približne vo výške 2 550 000,- Sk.
Realizácia spoločných letov za účelom vyhosťovania príslušníkov tretích štátov a aktívne využívanie údajov v sieti ICONet si vyžiada v rokoch 2008 – 2010 vyčlenenie finančných prostriedkov približne vo výške 900 000,- Sk.
Vytvorenie nových útvarov, pracovísk, využitie objektov a materiálno technické vybavenie útvarov na vnútorných hraniciach a na vonkajších hraniciach si vyžiada nasledovné vyčlenenie finančných prostriedkov: 
-	 Materiálno–technické zabezpečenie vnútornej hranice v rokoch 2008 – 2010 približne vo výške 353 878 000,- Sk.
-	Materiálno–technické zabezpečenie vonkajšej hranice mimo projektu technickej ochrany štátnej hranice v rokoch 2008 – 2010 približne  vo výške 255 000 000,- Sk.
-	Materiálno–technické zabezpečenie operatívnych a vyšetrovacích zložiek v rokoch 2008 – 2010 približne  vo výške 16 500 000,- Sk.
-	Využitie objektov na vnútornej hranici v rokoch 2008 – 2010 ktorých správu nevykonáva Ministerstvo vnútra Slovenskej republiky (nájomné, energia na všetkých objektoch v prenájme) približne vo výške 5 700 000,- Sk.
-	Vytvorenie kontaktného a koordinačného pracoviska ICONet v rokoch 2008 – 2010 približne  vo výške 2 437 440,- Sk.
-	Vytvorenie centra analýz a strategického plánovania v rokoch 2008 – 2009 približne vo výške 3 950 000,- Sk. 
Finančné prostriedky spojené so zabezpečením materiálno - technického vybavenia sa predpokladajú využiť z fondov Európskej únie a budú spolufinancované z rozpočtovej kapitoly Ministerstva vnútra Slovenskej republiky na príslušný kalendárny rok. 
Realizácia národného plánu si vyžiada v rokoch 2008 – 2010 vyčlenenie finančných prostriedkov približne vo výške 852 231 017,- Sk. Finančné prostriedky na jeho realizáciu budú zabezpečené v rámci schválených limitov výdavkov dotknutých kapitol na príslušný rozpočtový rok. Vyčíslenie finančných prostriedkov podľa ekonomickej klasifikácie je uvedené v prílohe 9. 
Rekonštrukcia objektov Ubľa a Vyšné Nemecké si vyžiada vyčlenenie finančných prostriedkov približne vo výške 220 000 000,- Sk, ktoré budú účelovo viazané pre Colné riaditeľstvo v rámci rozpočtovej kapitoly Ministerstva financií Slovenskej republiky v rokoch 2008 – 2009.
Ostatné ministerstvá vyčlenenie finančných prostriedkov nepožadujú.

b)        Odhad dopadov na obyvateľov, podnikateľskú sféru

Realizácia opatrení Národného plánu riadenia ochrany štátnych hraníc Slovenskej republiky nemá zásadný vplyv na obyvateľov a podnikateľskú sféru.

c)        Odhad dopadov environmentálnych vplyvov

Realizácia opatrení Národného plánu riadenia ochrany štátnych hraníc Slovenskej republiky nemá zásadný vplyv na životné prostredie.

d)        Odhad vplyvov na zamestnanosť

Realizácia opatrení Národného plánu riadenia ochrany štátnych hraníc Slovenskej republiky bude mať dopad na zamestnanosť na štátnej hranici s Ukrajinou. Na vnútornej hranici dôjde k presunom policajtov iba v rámci regiónu, čo nebude mať vplyv na zamestnanosť.